Programul Operațional Competitivitate

Axa prioritară 5 - Sprijinirea ameliorării efectelor provocate de criză în contextul pandemiei de COVID-19 şi al consecințelor sale sociale asupra pregătirii unei redresări verzi, digitale şi reziliențe a economiei prin măsuri de sprijin pentru categoriile de persoane vulnerabile pentru compensarea prețului la energie

**Obiectivul specific 5.1**: Măsuri de sprijin pentru categoriile de persoane vulnerabile pentru compensarea prețului la energie

2023

GHIDUL SOLICITANTULUI

CONDIŢII SPECIFICE DE ACCESARE A FONDURILOR

Tip de proiect” **Măsuri de sprijin pentru categoriile de persoane vulnerabile pentru compensarea prețului la energie”**

Acest document reprezintă un îndrumar pentru accesarea fondurilor nerambursabile din FEDR şi buget de stat din POC, Axa prioritară 5, de către solicitanţii de finanţare nerambursabile. Acest document nu are valoare de act normativ şi nu exonerează solicitanţii de respectarea legislaţiei în vigoare la nivel naţional şi european

CUPRINS

[CAPITOLUL 1. INFORMAŢII DESPRE APELUL DE PROIECTE 3](#bookmark5)

1. [Axa prioritară, prioritatea de investiţii, obiectiv specific 4](#bookmark7)
2. [Tipul apelului de proiecte şi perioada de depunere a propunerii de proiect 4](#bookmark10)
3. [Obiective și context 5](#bookmark12)
4. [Tip proiect 6](#bookmark14)
5. [Obiective Specifice 6](#bookmark16)
6. [Activităţi eligibile 7](#bookmark18)
7. [Solicitanţi eligibili 8](#bookmark20)
8. [Grup ţintă 9](#bookmark23)
9. [Indicatori 9](#bookmark25)
10. [Alocarea stabilită pentru apelul de proiecte, rata de cofinantare 11](#bookmark28)
11. Durata de implementare
12. Ajutor de stat

[CAPITOLUL 2. REGULI PENTRU ACORDAREA FINANŢĂRII 13](#bookmark35)

1. [Eligibilitatea solicitantului / partenerilor 13](#bookmark38)
2. [Eligibilitatea proiectului 15](#bookmark40)
   1. Încadrarea cheltuielilor 16
   2. Cheltuieli neeligibile 19

[CAPITOLUL 3. COMPLETAREA CERERII DE FINANŢARE 19](#bookmark46)

1. [Înregistrarea în sistemul MySMIS 2014 a solicitantului 20](#bookmark48)
2. [Aplicarea principiilor orizontale 22](#bookmark51)

[CAPITOLUL 4. PROCESUL DE EVALUARE 23](#bookmark55)

1. [Descriere generală 23](#bookmark57)
2. [Grile de evaluare 24](#bookmark59)
3. Grila de verificare a conformităţii administrative 25
4. Verificarea eligibilităţii 26
5. Grila de evaluare tehnico-economic

[4.2.4 Depunerea şi soluţionarea contestaţiilor 30](#bookmark66)

[CAPITOLUL 5. CONTRACTAREA PROIECTULUI 31](#bookmark68)

1. [Depunerea şi soluţionarea contestaţiilor 31](#bookmark70)
2. [Contractarea proiectelor 31](#bookmark72)

[CAPITOLUL 6. RAMBURSAREA CHELTUIELILOR 37](#bookmark75)

1. [Rambursarea cheltuielilor 37](#bookmark76)

[CAPITOLUL 7. MONITORIZAREA SI CONTROLUL 38](#bookmark81)

[CAPITOLUL 8. INFORMARE ŞI PUBLICITATE 41](#bookmark84)

CAPITOLUL 1. INFORMAŢII DESPRE APELUL DE PROIECTE

Prezentul ghid a fost elaborat de către Autoritatea de Management pentru Programul Operaţional Competitivitate pentru a permite acordarea de finanțare nerambursabilă în vederea ameliorării efectelor provocate de criză în contextul pandemiei de COVID - 19 pentru Axa prioritară 5 - Sprijinirea ameliorării efectelor provocate de criză în contextul pandemiei de COVID-19 şi al consecinţelor sale sociale şi asupra pregătirii unei redresări verzi, digitale şi reziliențe a economiei prin măsuri de sprijin pentru categoriile de persoane vulnerabile pentru compensarea prețului la energie

Obiectivul specific 5.1. - Măsuri de sprijin pentru categoriile de persoane vulnerabile pentru compensarea prețului la energie

Sumele asociate mecanismului de compensare a prețului la energie pentru categoriile de persoane vulnerabile se vor deconta în limita bugetului de 150.000.000 euro alocat din Programul Operațional Competitivitate 2014-2020.

Legislația la baza elaborării prezentului ghid este următoarea:

* Regulamentul (UE) nr. 1303/2013 al Parlamentului European şi al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziții generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime şi de abrogare a Regulamentului (Ce) nr. 1083/2006 al Consiliului;
* Regulamentul (UE) 2020/2221 al Parlamentului European şi al Consiliului din 23 decembrie 2020 de modificare a Regulamentului (UE) nr. 1303/2013 în ceea ce privește resursele suplimentare şi măsurile de implementare cu scopul de a oferi asistenta pentru sprijinirea ameliorării efectelor provocate de criză în contextul pandemiei de COVID-19 şi al consecințelor sale sociale şi pentru pregătirea unei redresări verzi, digitale şi reziliențe a economiei (REACT-EU);
* Regulamentul (UE) 2020/460 al Parlamentului European şi al Consiliului din 30 martie 2020 de modificare a Regulamentelor (UE) nr. 1301/2013, (UE) nr. 1303/2013 şi (UE) nr. 508/2014 în ceea ce priveşte anumite măsuri specifice menite să mobilizeze investiţii în sistemele de sănătate ale statelor membre şi în alte sectoare ale economiilor acestora ca reacţie la epidemia de COVID-19 (Iniţiativa pentru investiţii ca reacţie la coronavirus);
* Regulamentul (UE) 2020/558 al Parlamentului European şi al Consiliului din 23 aprilie 2020 de modificare a Regulamentelor (UE) nr. 1301/2013 şi (UE) nr. 1303/2013 în ceea ce priveşte măsuri specifice de asigurare a unei flexibilităţi excepţionale pentru utilizarea fondurilor structurale şi de investiţii europene ca reacţie la epidemia de COVID-19;
* H.G. nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, cu modificări și completări ulterioare;
* O.U.G. nr. 40/2015 privind gestionarea financiară a fondurilor europene pentru perioada de programare 2014-2020, cu modificări și completări ulterioare
* Hotărârea Guvernului nr. 93/2016 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;

• O.U.G. 166/2022 privind unele măsuri pentru acordarea unui sprijin categoriilor de persoane vulnerabile pentru compensarea prețului la energie, suportat parțial din fonduri externe nerambursabile, cu modificările și completările ulterioare;

* Ordinul ministrului investițiilor și proiectelor europene nr. 3394/11.09.2023 de stabilire a cadrului general pentru închiderea programelor operaționale finanțate în perioada de programare 2014-2020;

Menționăm că prin prevederile art. 25 b) din Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, statele membre sunt autorizate să utilizeze FSE/REACT EU cu scopul de a sprijini gospodăriile vulnerabile pentru a face față costurilor pentru consumul de energie.

Operațiunile finanțate în acest scop au fost incluse într-o axă prioritară dedicată, bugetată la o rată de cofinanțare UE de 100%. Prin Axa 5 AMPOC sunt alocate sumele aferente REACT – EU în cadrul noului obiectiv tematic “Sprijinirea ameliorării efectelor provocate de criză în contextul pandemiei de COVID-19 și a consecințelor sale sociale și pregătirea unei redresări verzi, digitale și reziliente a a economiei prin măsuri de sprijin pentru categoriile de persoane vulnerabile pentru compensarea prețului la energie.

AM POC îşi rezervă dreptul de a interveni în orice moment al procesului de evaluare, şi contractare, putând solicita clarificări şi documente suplimentare faţă de cele cerute prin prezentul ghid, atunci când consideră că este necesar pentru verificarea îndeplinirii condiţiilor stabilite prin Ghidul solicitantului.

Alte modificări decât cele care rezultă din cadrul legal, de natură a afecta regulile şi condiţiile de finanțare stabilite prin prezentul Ghid, inclusiv prelungirea termenului de depunere/implementare, vor fi realizate prin completări sau modificări ale conţinutului acestuia.

1. Axa prioritară, prioritatea de investiţii

Axa prioritară 5 - Sprijinirea ameliorării efectelor provocate de criză în contextul pandemiei de COVID-19 şi al consecinţelor sale sociale şi asupra pregătirii unei redresări verzi, digitale şi reziliențe a economiei prin măsuri de sprijin pentru categoriile de persoane vulnerabile pentru compensarea prețului la energie.

**Obiectiv Specific OS 1.5** Măsuri de sprijin pentru categoriile de persoane vulnerabile pentru compensarea prețului la energie

Pornind de la necesitatea ameliorării efectelor provocate de criza pandemică, precum și cea de pregătire a unei redresări verzi, digitale și reziliențe a economiei, prin acțiunile/operațiunile susținute la finanțare în cadrul acestui obiectiv specific, obiectivul specific urmărit este remedierea efectelor produse de pandemia COVID-19 și sprijinirea categoriilor de persoane vizate, prin decontarea sprijinului acordat persoanelor vulnerabile pentru compensarea prețurilor la energie în înțelesul prevederilor Regulamentului (UE) nr. 1.303/2013, cu modificările și completările ulterioare. Creșterea abruptă a prețurilor la energie este resimțită în special de populația considerată vulnerabilă definită conform Ordonanței de urgență a Guvernului nr. 166/2022.

1. Tipul apelului de proiecte şi perioada de depunere a propunerii de proiect

Tipul apelului de proiecte: necompetitiv,apel de proiecte la nivel național, în limita bugetului de 150.000.000. euro cu posibilitatea utilizării mecanismului de supracontractare, în condițiile legii.

Cererea de finanțare se va depune prin aplicaţia electronică MySMIS2014, cu toate anexele solicitate prin ghidul solicitantului. Modalităţile de utilizare a aplicaţiei MySMIS2014 sunt publicate pe site-ul [www.mfe.gov.ro](http://www.mfe.gov.ro).

Înregistrarea si transmiterea proiectului se va putea face începând cu ora 9.00 a primei zile aferente perioadei în care apelul este deschis.

Tipul de depunere: depunere în termen de 3 zile lucrătoare de la data lansării apelului de proiecte

**Data deschidere apel de proiecte: 27.11.2023**

Depunerea cererii de finanţare reprezintă un angajament ferm privind acordul solicitantului în nume propriu cu privire la prelucrarea datelor cu caracter personal procesate în evaluarea proiectului.

Beneficiarii de finanţare nerambursabilă au obligaţia de a respecta prevederile Regulamentului (UE) nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date (Regulamentul general privind protecţia datelor), precum şi prevederile Directivei 2002/58/CE privind prelucrarea datelor personale si protejarea confidenţialităţii în sectorul comunicaţiilor publice (Directiva asupra confidenţialităţii şi comunicaţiilor electronice) transpusă în legislaţia naţională prin Legea nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, cu modificările şi completările ulterioare.

Astfel, participanţii la activităţile proiectului vor fi informaţi despre obligativitatea de a furniza datele lor personale şi despre faptul că datele lor personale vor fi prelucrate în aplicaţiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispoziţiilor legale menţionate. Beneficiarii trebuie să facă dovada că au obţinut consimţământul pentru prelucrarea datelor cu caracter personal de la fiecare participant, în conformitate cu prevederile legale menţionate.

AM POC poate prelungi termenul de depunere în funcție de solicitările primite, de rata de plată a sumelor obținute, la nivelul autorității beneficiare, deciziile de realocare a unor fonduri sau alte considerente.

1. Obiectiv general

Obiectivul General al proiectului: sprijinirea grupurilor defavorizate pentru depășirea efectelor crizei de COVID manifestate prin creșterea preturilor la energie se va realiza prin decontarea cheltuielilor efectuate de statul român pentru acordarea unui sprijin categoriilor de persoane vulnerabile pentru compensarea prețului la energie prevăzute de OUG nr. 166/2022, cu modificările și completările ulterioare, pentru locurile de consum/gospodăriilor eligibile. Solicitantul va realiza o evidenţă a locurilor de consum/gospodăriilor eligibile aferente cererii de finanţare depuse în cadrul prezentului apel de proiecte, astfel încât să asigure evitarea dublei finanţări pentru aceleași locuri de consum/gospodării eligibile din alte fonduri UE[[1]](#footnote-1).

Context

Evoluția prețului la energie pentru consumurile energetice destinate populației și gospodăriilor individuale a dus la înregistrarea creșterii prețului final la consumator pentru energia electrică de peste 600% și la gazele naturale de peste 535%.

Și în cazul energiei termice livrată populației în sistem centralizat, unde este racordată cea mai mare parte a consumatorilor din localitățile urbane, s-au înregistrat creșteri semnificative ale prețurilor, fapt care afectează condițiile de trai ale gospodăriilor, pentru populația considerată vulnerabilă.

Nivelul valoric al unei Gcal. a ajuns în jurul valorii de peste 400 lei /Gcal, în condițiile în care autoritățile publice locale alocă subvenții pentru livrarea de energie termică destinată populației.

Prin liberalizarea prețurilor la energie ca măsură impusă la nivel internațional și european s-a generat o creștere fără precedent a prețului la energia electrică, gazele naturale precum și la combustibil care au avut impact atât asupra creșterii prețurilor la utilitățile publice pentru populație precum și asupra creșterii prețurilor la bunurilor de consum determinând în principal o scădere a puterii de cumpărare a persoanelor vulnerabile cu impact semnificativ asupra standardelor de viață ale populației.

Creșterea prețurilor la energie este resimțită în special de populația considerată vulnerabilă (respectiv gospodăriile cu venituri mai mici de 2.000 RON) .

În România, printre categoriile persoanelor care au fost afectate într-o măsură fără precedent de creșterea ratei inflației și a prețurilor la utilități și la bunurile de consum se numără pensionarii cu vârstă egală sau mai mare de 60 de ani care beneficiază de pensii cu o valoare mai mică sau egală de 2.000 lei, persoanele - copii și adulți - încadrate în grad de handicap grav, accentuat sau mediu, ale căror venituri proprii lunare realizate sunt mai mici sau egale cu 2.000 lei, familiile beneficiare de alocație pentru susținerea familiei și familiile și persoanele singure care au stabilit dreptul la ajutorul social.

În acest context, se justifică necesitatea asigurării unor măsuri pentru prevenirea riscului de sărăcire extremă a categoriilor de persoane vizate, aflate deja într-o stare de vulnerabilitate, determinând în principal o scădere a standardului de viață și în special a puterii de cumpărare a persoanelor celor mai vulnerabile, care nu își mai pot asigura astfel serviciile energetice.

În acest sens, la inițiativa Comisiei Europene, Regulamentul (UE) nr. 1303/2013 a fost amendat prin inserarea articolului 25b alineatele (1) și (2)-(6), modificat prin Regulamentul (UE) 2023/435 al Parlamentului European și al Consiliul din 27 februarie 2023, pentru decontarea parțială a sprijinului pentru gospodăriile vulnerabile din România pentru limitarea expunerii grupurilor vulnerabile la rate ridicate de inflația energetică. Aceste măsuri de sprijin sunt introduse pentru grupurile vulnerabile de persoane pentru a compensa prețul energiei, urmând să fie finanțate din resursele financiare disponibile prin FEDER – REACT EU.

AMPOC a transmis în septembrie prin sistemul comun de gestionare partajată a fondurilor, o versiune nouă a programului cu mențiuni de includere a celei de a cincea axă prioritară care a fost aprobată.

Astfel, prin axa prioritară 5, POC va deconta sprijinul temporar aferent anului 2023 acordat de Guvernul României categoriilor de persoane vulnerabile, pentru a compensa prețul la energie indiferent de natura acesteia, respectiv energie electrică, energie termică furnizată în regim centralizat, gaze, butelie, butan, lemn de foc, rumeguș, cărbune, păcură, peleți, brichete, combustibili lichizi sau solizi și orice alte materiale de încălzire care pot fi utilizate la încălzirea locuințelor.

În cadrul acestui apel, este eligibil sprijinul acordat categoriilor de persoane vulnerabile, grupul tinta identificat prin OUG 166/2022.

1. Tip proiect

În cadrul acestui apel se va finanța un singur tip de proiecte: Măsuri de sprijin pentru categoriile de persoane vulnerabile pentru compensarea prețului la energie.

1. Obiective Specifice

Obiectivul specific îl reprezintă sprijinul pentru grupurile vulnerabile prin acoperirea prețului la energie indiferent de natura acesteia. Prin POC vor fi finanțate, în acord cu prevederile capitolului III din Ordonanța de urgență a Guvernului nr. 166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile, cu modificările și completările ulterioare, unele măsuri pentru acordarea unui sprijin temporar aferent anului 2023 categoriilor de prevăzute la art. 3 alin. (1) din actul legislativ menționat.

Ținând cont de amplificarea impactului crizei energetice asupra cetățenilor vulnerabili, având în vedere că în lipsa unor măsuri concrete și rapide s-ar vulnerabiliza și mai mult categoriile de persoane vulnerabile, prin creșterea riscului de sărăcire energetică, cu impact semnificativ asupra standardelor de viață ale populației și prin amplificarea riscului de sărăcire extremă, Guvernul României a adoptat Ordonanță de urgență a Guvernului nr. 166/2022 privind unele măsuri pentru acordarea unui sprijin categoriilor de persoane vulnerabile pentru compensarea prețului la energie, suportat parțial din fonduri externe nerambursabile.

1. Activități eligibile

În cadrul acțiunii prevăzute pentru realizarea OS 5.1, prezentul apel de proiecte finanțează următoarele tipuri de acțiuni / activități eligibile:

* Activitatea 1 (**obligatorie**): **Măsuri de sprijin pentru categoriile de persoane și familii prevăzute în Ordonanța de urgență a Guvernului nr. 166/2022, cu modificările și completările ulterioare**.

Această activitate are în vedere decontarea in limita a 150 mil. euro, la care se adaugă valoarea din cheltuielile efectuate de statul român pentru acordarea unui sprijin categoriilor de persoane vulnerabile pentru compensarea prețului la energie prevăzute de Ordonanța de urgență a Guvernului nr. 166/2022, cu modificările și completările ulterioare.

Prin POC se va deconta sprijinul oferit de Guvernul României, în baza OUG 166/2022 cu modificările si completările ulterioare, pentru locurile de consum/gospodăriilor eligibile. În scopul gestionării eficiente a programului de sprijin a populației vulnerabile pentru compensarea prețului la energie cu finanțare din fonduri externe nerambursabile, Compania Națională «Poșta Română» - S.A a dezvoltat un sistem informatic capacitat pentru identificarea clară a locurilor de consum/gospodăriilor care au fost sprijinite prin acest apel.

Beneficiarii sprijinului care face obiectul OUG 166/2022 și ai prezentului Ghid sunt persoane/familii vulnerabile. In cazul in care la un loc de consum domiciliază mai mulți beneficiari de sprijin, sprijinul se acorda unei singure persoane care domiciliază la acel loc de consum, cu condiția ca acea persoană să fie beneficiară de sprijin, conform art. 3 alin (1) din OUG 166/2022.

Ministerul Investițiilor și Proiectelor Europene prin direcția de specialitate este solicitant în cadrul acestui apel de proiecte. Compania Națională «Poșta Română» - S.A pune la dispoziție structurii de specialitate din MIPE, Direcția Generală Implementare Program Operațional Ajutorarea Persoanelor Dezavantajate (DGI POAD) toate operațiunile efectuate cu fiecare card de energie, plata prin mandat poștal, precum și soldul în urma efectuării plăților. **MIPE va coordona distribuția banilor între programele operaționale pentru a evita suprapunerile.**

Decontarea cheltuielilor prevăzute mai sus se face în limita sumelor alocate în acest scop în cadrul prezentului apel de proiecte.

1. Solicitanți eligibili

Ministerul Investițiilor și Proiectelor Europene - prin direcția de specialitate, Direcția Generală Implementare Program Operațional Ajutorarea Persoanelor Dezavantajate (DGI POAD) .

.

1. Grup țintă

Grupul țintă este alcătuit din persoanele vulnerabile definite conform Ordonanței de urgență a Guvernului nr. 166/2022 privind unele măsuri pentru acordarea unui sprijin categoriilor de persoane vulnerabile pentru compensarea prețului la energie, suportat parțial din fonduri externe nerambursabile, respectiv pentru următoarele categorii:

* pensionarii sistemului public de pensii, pensionarii aflați în evidența caselor de pensii sectoriale și beneficiarii de drepturi acordate în baza legilor cu caracter special, plătite de casele teritoriale de pensii/casele de pensii sectoriale, cu vârsta egală sau mai mare de 60 de ani și ale căror venituri lunare realizate sunt mai mici sau egale cu 2.000 lei, precum si pensionarii cu pensie de invaliditate, indiferent de vârstă și ale căror venituri lunare realizate sunt mai mici sau egale cu 2.000 lei;
* persoanele – copii și adulți – încadrate în grad de handicap grav, accentuat sau mediu, ale căror venituri proprii lunare realizate sunt mai mici sau egale cu 2.000 lei;
* familiile beneficiare de alocație de susținere a familiei, în conformitate cu Legea nr. 277/2010, cu modificările și completările ulterioare;
* familiile și persoanele singure care au stabilit dreptul la ajutorul social, în condițiile Legii nr. 416/2001 privind venitul minim garantat, cu modificările și completările ulterioare.

Solicitantul se va asigura cu privire la eligibilitatea beneficiarilor finali (grupul țintă), astfel cum aceștia sunt definiți în OUG nr.166/2022, cu modificările și completările ulterioare. În acest sens se va anexa la cererea de finanțare lista locurilor de consum/gospodărilor vulnerabile, alocate POC, semnată și asumată de reprezentantul legal al solicitantului.

1. Indicatori

| **Indicatorii POC – indicatori prestabiliți de rezultat** | **Indicatori de rezultat** |
| --- | --- |
| **R1:** Mecanism de decontare parțială a costurilor cu energia pentru anumite categorii de persoane aparținând grupurilor vulnerabile | CV26 Număr de gospodării vulnerabile care beneficiază de sprijin prin compensarea prețului la energie  Țintă 450.000 |

1.10 Alocarea stabilită pentru apelul de proiecte, rata de cofinanțare

Bugetul alocat apelului de proiecte este împărțit după cum urmează :

| **Acțiune** | **Alocare netă POC (mil. euro)\*** | **Buget total apel (mil. euro)** |
| --- | --- | --- |
| Măsuri de sprijin pentru categoriile de persoane și familii prevăzute în Ordonanța de urgență a Guvernului nr. 166/2022, cu modificările și completările ulterioare. | **150** | **150** |

*\*Aceste alocări bugetare se conformează prevederilor art.* *12. alin(1) din Ordonanța de urgență a guvernului nr. 40 din 23 septembrie 2015 privind gestionarea financiară a fondurilor europene pentru perioada de programare 2014-2020.*

AM POC va primi cereri de finanțare cu o valoare eligibilă ce reprezintă 100 % din valoarea apelului de proiecte cu posibilitatea utilizării mecanismului de supracontractare, în condițiile legii.

Alocarea indicativă pentru acest apel este de 150 milioane euro (echivalentul a 741.300.000 lei (respectiv 1 euro = 4,94 RON, conform ultimei modificării de program aprobate în luna noiembrie a.c).Rata de finanțare UE este de 100%.

Valoarea apelului va fi solicitată în cererea de finanțare depusă de Ministerul Investițiilor și Proiectelor Europene – prin direcția de specialitate DGPOAD.

* 1. Durata de implementare a proiectului

Durata proiectului reprezintă perioada de implementare a activităților proiectului și anume perioada cuprinsă între data demarării activităților adminstrative inerente acordării sprijinului prevăzut de OUG 166/2022 și data finalizării ultimei activități prevăzute în cadrul proiectului, pentru complinirea măsurilor prevăzute de OUG nr. 166/2022.

Activitățile demarate anterior depunerii cererii de finanțare la AM POC, precum și rezultatele atinse sau valorile indicatorilor proiectului obținute până la această dată, se vor evidenția conform modalității detaliate în Anexa 1 în cadrul Cererii de Finanțare.

Durata de implementare a proiectului nu poate excede duratei de eligibilitate a cheltuielilor în cadrul POC 2014-2020, respectiv 31.12.2023.

1.12 Ajutor de stat

Acordarea finanţării nerambursabile pentru măsuri de sprijin pentru categoriile de persoane și familii prevăzute în Ordonanța de urgență a Guvernului nr. 166/2022, cu modificările și completările ulterioare nu intra sub incidenţa normelor de ajutor de stat, conform Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea art. 107 şi 108 din tratat, cu modificările și completările ulterioare

CAPITOLUL 2. REGULI PENTRU ACORDAREA FINANŢĂRII

**Verificarea regulilor de acordare a finanțării în cadrul prezentului apel se realizează prin parcurgerea următoarelor etape:**

A. Solicitantul de fonduri externe nerambursabile încarcă în sistemul informatic MySMIS2014 cererea de finanțare și documentele suport necesare implementării proiectului, în conformitate cu prevederile ghidului specific.

B. Verificarea se realizează prin sistemul MySMIS2014. Această etapă presupune verificare tuturor aspectelor legate de anexarea documentelor specificate în ghid, de identificarea semnatarilor și reprezentanților legali, precum și îndeplinirea criteriilor de eligibilitate.

C. Criteriile de eligibilitate (referitoare la solicitant și proiect) trebuie respectate începând cu data depunerii cererii de finanțare, pe tot parcursul procesului de evaluare și contractare, precum și pe perioada de durabilitate a proiectelor, în condițiile stipulate de contractele de finanțare.

Îndeplinirea tuturor criteriilor de eligibilitate (a solicitantului, proiectului, cheltuielilor) vor face obiectul verificării conformității administrative și eligibilității proiectului , conform anexelor la prezentul ghid.

**Verificarea proiectelor presupune următoarele aspecte:**

* + se verifică dacă propunerea de proiect a fost depusă în condițiile specificate în prezentul ghid;
  + se are în vedere completarea cererii de finanțare și a anexelor, valabilitatea documentelor, precum și respectarea criteriilor de eligibilitate menționate în prezentul ghid;
  + se verifică îndeplinirea criteriilor din grila de verificare a conformității administrative și a eligibilității cererii de finanțare (anexă 3 la prezentul ghid), respectiv:
  + eligibilitatea solicitantului – se va verifica dacă solicitantul îndeplinește criteriile prevăzute în prezentul ghid pentru apelul de proiecte
  + eligibilitatea proiectului – se va verifica dacă proiectul și activitățile sale îndeplinesc criteriile prevăzute în prezentul ghid.
* se verifică îndeplinirea criteriilor din grila de evaluare tehnică și financiară

1. Eligibilitatea solicitantului

Poate beneficia de finanțare nerambursabilă solicitantul care îndeplinește cumulativ următoarele criterii de eligibilitate, prevăzute în cadrul Declarației de eligibilitate (Anexa 4):

1. Solicitantul are personalitate juridică și este legal constituit în conformitate cu legislația națională specifică;
2. Solicitantul se angajează să asigure sustenabilitatea proiectului, respectiv să respecte condițiile pentru care s-a angajat prin Cererea de finanțare, pentru o perioadă de minimum 5 ani după expirarea duratei de implementare a proiectului;
3. Solicitantul nu face obiectul unui ordin de recuperare neexecutat în urma unei decizii anterioare a Consiliului Concurenței sau a Comisiei Europene, prin care un ajutor de stat sau finanțare nerambursabilă au fost declarate ilegale și incompatibile cu piața internă;
4. Solicitantul nu se încadrează în următoarele situații specifice:

* este în incapacitate de plată/ în stare de insolvență, conform Ordonanței de Urgență a Guvernului nr. 46/2013 privind criza financiară și insolvența unităților administrative teritoriale, respective conform Legii nr.85/2014 privind procedura insolvenței, cu modificările și completările ulterioare, după caz; nu are afacerile conduse de un administrator judiciar sau activitățile sunt suspendate ori fac obiectul unui aranjament cu creditorii sau sunt într-o situație similară cu cele anterioare, reglementată prin lege, ori fac obiectul unei proceduri legale pentru declararea lor în stare de faliment, lichidare, conducerea afacerilor de un administrator judiciar;
* reprezentantul legal a suferit condamnări definitive datorate unei conduite profesionale îndreptată împotriva legii, decizie formulată de o autoritate de judecată ce are forță de res judecată;
* și-a îndeplinit obligațiile de plată a impozitelor, taxelor și contribuțiilor de asigurări sociale către bugetele componente ale bugetului general consolidat
* se face vinovat de declarații false în furnizarea informațiilor solicitate de AM POC sau nu a furnizat aceste informații;

e) Reprezentantul legal și/sau solicitantul nu a fost condamnat printr-o hotărâre judecătorească definitivă, pentru un delict legat de conduita sa profesională, pentru fraudă, corupție, participare la o organizație criminală sau la orice alte activități ilegale în detrimentul intereselor financiare ale Uniunii Europene;

f) Reprezentantul legal al solicitantului care își exercită atribuțiile de drept la data depunerii cererii de finanțare și pe perioada procesului de evaluare, și contractare nu se află într-una din situațiile de mai jos:

1. este subiectul unui conflict de interese, definit în conformitate cu prevederile naționale/comunitare în vigoare, sau se află într-o situație care are sau poate avea ca efect compromiterea obiectivității și imparțialității procesului de evaluare, contractare și implementare a proiectului;
2. se află în situația de a induce grav în eroare autoritatea de management și/sau prepușii acesteia, sau comisiile de evaluare , prin furnizarea de informații incorecte în cadrul prezentului apel de proiecte sau al altor apeluri de proiecte derulate pentru finanțare în cadrul altor programe cu finanțare europeană/națională;
3. se află în situația de a încerca/de a fi încercat să obțină informații confidențiale sau să influențeze comisiile de evaluare sau autoritatea de management și/sau prepușii acesteia pe parcursul procesului de evaluare a prezentului apel de proiecte sau a altor apeluri de proiecte derulate în cadrul unor programe cu finanțare europeană/națională;

g) Solicitantul demonstrează capacitate de management de proiect și capacitate tehnică pentru susținerea activităților proiectului, prin informații privind personalul angajat implicat în implementarea proiectului (CV- uri);

h) Solicitantul demonstrează capacitatea financiară pentru implementarea proiectului, astfel valoarea asistentei financiare solicitate este dată de valoarea bugetului alocat activităților de care este responsabilă instituția publică în cadrul proiectului;

1. Solicitantul, începând cu data depunerii cererii de finanțare, cât și pe perioada de evaluare, și contractare:

* nu a mai beneficiat de sprijin financiar din fonduri publice, inclusiv fonduri UE, în ultimii 5 ani pentru aceleași activități/ costuri eligibile - locuri de consum/gospodării eligibile - sau nu derulează proiecte finanțate în prezent, parțial sau în totalitate, din alte surse publice, pentru aceleași activități / costuri eligibile - locuri de consum/gospodării eligibile;
* se angajează să finalizeze implementarea proiectului până la data de 31 decembrie 2023.

Pentru justificarea îndeplinirii criteriilor de eligibilitate referitoare la solicitant si reprezentantul său legal, se completează Declarația de eligibilitate.

Pentru justificarea îndeplinirii angajamentelor se completează Declarația de angajament de către solicitant. De asemenea, solicitantul completează Declarația privind conflictul de interese (Anexa 4)

1. Eligibilitatea proiectului

Contribuția la obiectivul specific al programului : solicitantul descrie în cadrul Cererii de finanțare care este contribuția proiectului pentru care solicită finanțare la realizarea obiectivului specific al programului

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

**Criterii de eligibilitate** :

1. Proiectul conține activități specifice şi necesare pentru atingerea rezultatelor previzionate, în funcție de tipul de proiect; proiectul se încadrează în categoriile de acțiuni finanțabile menționate în POC, corespunzătoare Axei Prioritară 5 - Susținerea gospodăriilor vulnerabile afectate în mod deosebit de creșterile prețurilor la energie și demonstrează contribuția la rezultatele OS 5.1 Sprijinirea gospodăriilor vulnerabile în vederea asigurării unor condiții de viață civilizate prin compensarea prețului la energie;
2. Proiectul se implementează pe teritoriul României;
3. Proiectul va asigura standardele de securitate și confidențialitate a informațiilor, de prelucrare a datelor cu caracter personal conform Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date și de abrogare a Directivei 95/46/CE (Regulamentul general privind protecția datelor);
4. Proiectul pentru care se solicită finanțare respectă prevederile legislației naționale și comunitare în următoarele domenii: eligibilitatea cheltuielilor, promovarea egalității de șanse și politica nediscriminatorie, dezvoltarea durabilă, tehnologia informației, achizițiile publice, precum și orice alte prevederi legale aplicabile fondurilor europene structurale și de investiții.
5. Proiectul/activitățile pentru care se solicită finanțare nu a/au mai beneficiat de finanțare din fonduri publice, inclusiv fonduri UE, în ultimii 5 ani înainte de data depunerii cererii de finanțare pentru aceleași cheltuieli.
6. Proiectul se subscrie prevederilor OUG nr. 166/ 2022 în care este definit grupul țintă ; Solicitantul se va asigura cu privire la eligibilitatea beneficiarilor finali (grupul țintă), așa cum aceștia sunt definiți în OUG 166/2022, cu modificările și completările ulterioare. În acest sens va anexa la cererea de finanțare lista locurilor de consum, semnată și asumată de reprezentantul legal al solicitantului;
7. Durata de implementare a proiectului nu poate excede duratei de eligibilitate a cheltuielilor în cadrul POC 2014-2020, respectiv data de 31 decembrie 2023;

2.3. Încadrarea cheltuielilor. Condiții generale de eligibilitate a cheltuielilor

Sunt eligibile acele cheltuieli care contribuie la atingerea rezultatelor POC pentru care a fost depus proiectul, respectă dispozițiile regulamentelor comunitare aplicabile şi dispoziţiile naţionale privind eligibilitatea și care se încadrează în categoria/subcategoria de cheltuieli menționate în tabelul de mai jos, având următoarele coduri definite în MySMIS2014:

| **Categorie de cheltuieli** | | **Subcategorie de cheltuieli** | |
| --- | --- | --- | --- |
| **Cod** | **Denumire** | **Cod** | **Denumire** |
| 79 | Cheltuieli cu  sprijinul pentru  energie | 459 | Cost pe gospodărie sprijinită  prin compensarea prețului la  energie |

În cadrul acestui apel de proiecte vor fi decontate, cu evitarea dublei finanțări, cheltuielile coform art. 25 b din Regulamentul (UE) nr. 1303/2013 al Parlamentului European și al Consiliului prin care statele membre sunt autorizate să utilizeze FSE cu scopul de a sprijini gospodăriile vulnerabile pentru a face față costurilor pentru consumul de energie.

Bugetul proiectului va fi exprimat în lei.

Având în vedere specificul prezentului ghid, respectiv o singură activitate eligibilă clar definită, specificațiile privind Cheltuieli neeligibile se aplică în măsura în care se identifică o asemenea cheltuială. Cheltuielile eligibile reprezintă Cheltuieli cu sprijinul pentru energie, Subcategorie MySMIS - Cost pe gospodărie sprijinită prin compensarea prețului la energie .

**Orice alte activități sunt neeligibile pentru finanțare prin prezentul ghid**.

AM POC va verifica rezonabilitatea cheltuielilor, conform dispozițiilor legale, în baza documentelor solicitate și/sau a investigațiilor proprii, încă din faza de evaluare a proiectelor.\*

\* Conform prevederilor Ordonanței de Urgență a Guvernului nr. 66 din 29 iunie 2011 privind prevenirea, constatarea si sancționarea neregulilor apărute în obținerea si utilizarea fondurilor europene si/sau a fondurilor publice naționale aferente acestora, cu modificările si completările ulterioare; Hotărârii Guvernului nr. 875 din 31 august 2011 pentru aprobarea Normelor metodologice de aplicare a prevederilor Ordonanței de Urgență a Guvernului nr. 66/2011 privind prevenirea, constatarea si sancționarea neregulilor apărute în obținerea si utilizarea fondurilor europene si/sau a fondurilor publice naționale aferente, cu modificările si completările ulterioare.

**2.4 Cheltuieli neeligibile:**

* taxa pe valoarea adăugată deductibilă și recuperabilă;
* achiziția de echipamente şi autovehicule sau mijloace de transport second-hand;
* amenzi, penalități, comisioane bancare, cheltuieli de judecată și cheltuieli de

arbitraj;

* cheltuielile efectuate peste limitele stabilite în prezentul ghid;
* cheltuielile efectuate în afara Uniunii Europene;
* cheltuielile în natură;
* cheltuielile cu amortizarea mijloacelor fixe;
* cheltuieli cu servicii de consultanță pentru elaborarea cererii de finanțare;.
* cheltuieli cu amortizarea;
* cheltuieli generale de administrație;
* cheltuieli cu achiziția imobilelor deja construite
* cheltuieli de leasing;
* dobânda debitoare cu excepția celor referitoare la granturi acordate sub forma

unei subvenții pentru dobândă sau pentru comisioane de garantare;

* alte comisioane aferente creditelor;
* sumele rezultate din diferențele de curs valutar;
* comisioane bancare;

|  |  |
| --- | --- |
| ATENŢIE! | 1. Cheltuielile eligibile care se iau în considerare la rambursare nu pot depăși sumele stabilite prin contractul de finanțare. 2. Cheltuielile efectuate în timpul implementării proiectului și considerate neeligibile la verificarea unei cereri de rambursare vor fi suportate de către beneficiar. 3. beneficiarul este obligat să descrie în cererea de finanțare   activitățile obligatorii de informare și publicitate ale proiectului   1. în scopul asigurării identității vizuale și pentru respectarea unitară a regulilor privind vizibilitatea, beneficiarul va trebui să realizeze cel puțin măsurile minime obligatorii din cadrul Manualului de Identitate Vizuală pentru Instrumente Structurale 2014-2020.   5. se va preciza modul în care se va asigura monitorizarea implementării proiectului:  strategia (procedura) pe care o are solicitantul în acest sens și calendarul activităților de monitorizare  5.Sunt finanțate numai cheltuielile eligibile pentru serviciile care au legătură directă cu proiectul, în condițiile OUG nr. 26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative. |

**Capitolul 3 Completarea cererii de finanțare**

Pentru a propune proiectul în vederea finanțării, solicitantul trebuie să completeze în limba română cererea de finanțare în sistemul electronic MySMIS, în cadrul apelului aferent prezentului ghid al solicitantului.

Anexele se vor completa conform modelelor şi se vor încărca şi transmite tot prin sistemul informatic MySMIS 2014. Transmiterea unei Cereri de Finanţare reprezintă un angajament oficial al solicitantului, conform căruia toate detaliile proiectului sunt corecte şi reale şi sunt colectate în vederea prelucrării în conformitate cu Regulamentul UE 2016/679 al Parlamentului European şi Consiliului din 27 aprilie 2016 privind protecţia persoanelor fizice în ceea ce priveşte colectarea datelor cu caracter personal şi privind libera circulaţie a acestor date şi de aprobare a Directivei 95/46/CE precum şi a legislaţiei naţionale aplicabile domeniului protecţiei datelor cu caracter personal. Totodată, reprezintă o confirmare a faptului că, dacă finanţarea se acordă, solicitantul se angajează să implementeze proiectul în condiţiile descrise în Cererea de Finanţare şi în concordanţă cu condiţiile stabilite în Contractul de Finanţare.

1. Înregistrarea în sistemul MySMIS 2014 a solicitantului

Înainte de demararea completării conţinutului Cererii de finanţare, solicitantul are obligaţia înregistrării în sistem, conform indicaţiilor furnizate pe site-ul [https://2014.mysmis.ro](https://2014.mysmis.ro/). <http://mfe.gov.ro/my-smis/>. Odată cu înregistrarea solicitantului, este necesară completarea tuturor câmpurilor, întrucât informaţiile din această secţiune sunt esenţiale pentru evaluarea eligibilităţii solicitantului sau pentru evaluarea tehnico-economică.

Astfel, la secţiunea solicitant se vor regăsi următoarele informații:

* Date de identificare (denumire, tip - se va selecta dintr-un nomenclator

etc.);

* Reprezentant legal (funcţie, nume, prenume, data naşterii, CNP, date de contact);
* Sediul social;
* Date financiare:

- conturi bancare;

* Finanțări:

- Asistenţă acordată anterior, unde se completează cu informaţii privind proiectele derulate anterior de către solicitant, încheiate sau aflate în derulare;

- Asistenţă solicitată, unde se completează cu informaţii privind proiectele depuse pentru obţinerea de finanţare pe alte programe.

Cererea de finanțare se va depune, exclusiv prin aplicația MySMIS2014.

Toate documentele vor fi încărcate în sistemul MySMIS în format pdf şi vor fi semnate electronic de către reprezentantul legal/împuternicit.

La Cererea de Finanţare pot fi anexate alte documente pe care solicitantul le consideră utile pentru justificarea/argumentarea proiectului propus spre finanţare.

Modelul Cererii de finanțare și informații de completare a acesteia în sistemul Electronic se regăsesc in Anexa 1 la prezentul Ghid.

1. Aplicarea principiilor orizontale

Respectarea cadrului legal este obligatorie pentru orice solicitant sau beneficiar de finanţare din fondurile UE. Cerințele minime privind integrarea principiilor orizontale în cadrul proiectelor se referă la facilitarea tuturor condiţiilor care să conducă la respectarea legislaţiei în domeniu.

În cadrul proiectului se va face o descriere a modului în care proiectul respectă legislaţia (acte normative, politici publice) în domeniul egalităţii de şanse şi dezvoltării durabile. În acest sens se vor urmări recomandările cuprinse în Ghidul privind integrarea principiilor orizontale în cadrul proiectelor finanţate din Fondurile Europene Structurale şi de Investiţii 2014-2020, publicat pe site-ul Ministerul Investiţiilor şi Proiectelor Europene.

Şanse egale

Egalitatea de şanse şi de tratament are la bază participarea deplină şi efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum şi asigurarea accesibilităţii, principiul egalităţii de şanse şi de tratament trebuie încorporat ca parte integrantă a diverselor stadii din ciclul de viaţă al unui proiect: definire şi planificare, implementare, monitorizare şi evaluare.

Proiectul trebuie să descrie acţiunile specifice de promovare a egalităţii de şanse şi prevenire a discriminării de gen, pe criterii de origine rasială sau etnică, religie sau credinţă, dizabilitate, vârstă sau orientare sexuală luând în considerare nevoile diferitelor grupuri-ţintă expuse riscului acestor tipuri de discriminare şi, mai ales, cerinţele pentru asigurarea accesibilităţii pentru persoanele cu dizabilităţi.

Secţiunea aferentă din cerea de finanţare va detalia modul în care legislaţia aplicabilă va fi respectată în selecţia membrilor UIP implicaţi în implementarea proiectului . De asemenea se va detalia modul în care legislaţia privind asigurarea accesului persoanelor cu dizabilităţi se aplică şi va fi respectată în realizarea infrastructurii (unde este cazul).

Dezvoltarea durabilă

Proiectul va promova dezvoltarea durabilă, în primul rând, prin finanţare unor activităţi orientate direct spre susţinerea acesteia, urmărind în principal protecţia mediului, utilizarea eficientă a resurselor, atenuarea şi adaptarea la schimbările climatice, biodiversitatea, rezistenţa în faţa dezastrelor, prevenirea şi gestionarea riscurilor.

CAPITOLUL 4. PROCESUL DE EVALUARE

1. Descriere generală

Cererea de finanţare depusă va parcurge un proces de evaluare în vederea stabilirii proiectelor aprobate, urmărindu-se îndeplinirea criteriilor de evaluare stabilite de AM POC și aprobate de Comitetul de Monitorizare a Programului. Procesul de evaluare constă în parcurgerea următoarelor etape:

* etapa de verificare a conformităţii administrative a dosarului Cererii de finanțare și a eligibilității solicitantului și a proiectului;
* etapa de evaluare tehnico-financiară a propunerii de proiect;

În cazul în care solicitantul nu îndeplineşte cerinţele aferente oricărei etape menţionate anterior, acesta va primi o scrisoare de respingere.

1. Verificarea conformității administrative și a eligibilității

În această etapă va fi verificat proiectul in ceea ce priveste criteriile administrative şi de eligibilitate.

Pentru verificarea conformității administrative şi de eligibilitate a Cererii de finanțare se utilizează un sistem de evaluare de tip DA/NU.

Dacă pentru verificarea criteriilor din etapa administrativă şi a eligibilităţii, se constată că sunt necesare informații/documente/clarificări suplimentare față de cele depuse, acestea vor fi solicitate prin sistemul MySMIS. Rămâne în responsabilitatea solicitantului să se asigure că răspunsul este transmis tot prin sistemul electronic MySMIS în termenul prevăzut în cadrul solicitării de clarificări.

Dacă răspunsul solicitantului este incomplet, vor fi posibile reveniri la solicitarea de clarificări, care respectă principiile de întocmire şi transmitere a primei solicitări.

În cazul în care solicitantul modifică, prin răspunsurile pe care le prezintă, obiectivul şi/sau a bugetului, evaluatorii au obligaţia de a respinge proiectul.

Pentru ca un proiect să treacă în etapa de evaluare tehnico-financiara este necesar ca proiectul să obţină "DA" la toate întrebările din grila de verificare a conformităţii administrative şi a eligibilităţii.

Grila conformității administrative și a eligibilității (CAE ) se regăsește in Anexa 3

4.1.2. Evaluarea tehnico-financiară

Evaluarea criteriilor se va realiza conform grilei de evaluare tehnico-financiară care se găsește la Anexa 2. Evaluarea propunerilor se corelează cu procedura utilizată de MySMIS2014.

Dacă pentru verificarea criteriilor din etapa tehnico-financiara, se constată că sunt necesare informaţii/clarificări suplimentare faţă de cele depuse, acestea vor fi solicitate prin sistemul MySMIS. Rămâne în responsabilitatea solicitantului să se asigure că răspunsul este transmis tot prin sistemul electronic MySMIS în termenul prevăzut în solicitarea de clarificări.

Dacă solicitantul nu răspunde la clarificări în termenul prevăzut, proiectul este evaluat în baza documentelor existente.

Dacă răspunsul solicitantului este incomplet, vor fi posibile reveniri la solicitarea de clarificări, care respectă principiile de întocmire şi transmitere a primei solicitări. Dacă solicitantul nu răspunde în termenul de termenul prevăzut în solicitarea de clarificări sau răspunsul este incomplet, proiectul este evaluat în baza documentelor existente.

În cazul în care solicitantul modifică, prin răspunsurile pe care le prezintă, conţinutul ideii de proiect şi/sau a bugetului, experţii evaluatori au obligaţia de a respinge proiectul.

Pentru fiecare dintre criteriile de evaluare descrise în grilele de evaluare tehnico-financiara, se va acorda un punctaj unic pe fiecare subcriteriu în parte (numere întregi, în limitele maximale prevăzute în grilele de evaluare tehnico-financiară însoţit de justificarea alegerii punctajelor acordate.

4.4 Depunerea şi soluţionarea contestaţiilor

Solicitantul poate contesta în orice etapă respingerea/rezultatul evaluării cererii de finanţare, o singură dată pentru fiecare act administrativ privind rezultatul verificării conformităţii administrative şi a eligibilităţii şi/sau a evaluării tehnico - financiara, conform prevederilor legale în vigoare.

Contestaţia trebuie să conţină cel puţin următoarele informații minime:

* Identificarea contestatarului, prin: denumire solicitant, adresa, numele şi funcţia reprezentantului legal;
* Identificarea proiectului, prin: numărul unic de înregistrare alocat Cererii de finanțare (codul MySMIS 2014) şi titlul proiectului;
* Obiectul contestației - ce se solicită prin formularea contestației. Obiectul contestației va fi strict legat de motivația prezentată în scrisoarea de informare/respingere şi în conformitate cu criteriile anunțate în prezentul Ghid.
* Motivele de fapt și de drept (dispozițiile legale naționale și/sau comunitare, principiile încălcate);
* Mijloace de probă (acolo unde există);
* Semnătura reprezentantului legal;
* Data formulării contestației.

Contestațiile sunt analizate și soluționate de AMPOC. Contestatarul este notificat în scris asupra deciziei. Decizia de soluționare a contestației poate fi atacată doar în faţa instanţelor judecătoreşti competente, în condiţiile Legii nr. 554/2004 privind Contenciosul Administrativ. Pe perioada evaluării contestației pot fi solicitate clarificări.

CAPITOLUL 5. CONTRACTAREA PROIECTULUI

În cazul în care proiectul este aprobat la finanțare, solicitantului i se va transmite scrisoarea pentru demararea etapei contractuale, scrisoare în care sunt menţionate toate informaţiile şi condiţiile finanţării. În termenul prevăzut în această scrisoare, solicitantul trebuie să transmită acceptul de finanţare. În cazul diminuării bugetului, solicitantul poate contesta diminuările transmise în condiţiile legii.

În cazul în care solicitantul al cărui proiect a fost aprobat nu transmite acceptul de finanţare în termenul prevăzut, termenul poate fi prelungit cu acceptul AMPOC. Cererea unui solicitant de prelungire a termenului de răspuns nu va fi acceptată în mod automat de către AMPOC, ci trebuie să existe motive întemeiate pentru această solicitare. AMPOC examinează motivele date şi poate respinge cererile care prezintă justificări nefundamentate sau care nu respectă prevederile ghidului şi/sau a legislaţiei naţionale şi comunitare relevante.

În cazul în care Cererea de finanţare este respinsă, solicitantului i se va comunica acest lucru, precum şi motivaţia respingerii.

În cazul în care solicitantul amână nejustificat semnarea deciziei sau depunerea documentelor solicitate la contractare, AMPOC poate decide retragerea finanţării, fără a crea nicio obligaţie din partea AMPOC.

Decizia va fi generată de către sistemul MySMIS semnat electronic, intr-un singur exemplar. Decizia de finanţare (DF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

Decizia de Finanţare produce efecte de la data semnării sale de către ultima parte. Prin data semnării Deciziei se înţelege data înscrisă de către ultimul semnatar.

Cererea de finanţare depusă de solicitant, cu eventualele modificări şi completări efectuate pe parcursul procedurii de evaluare, contractare, devine obligatorie pentru beneficiar, fiind Anexa nr.1 la contractul de finanţare, deci parte integrantă a acestuia

1. Depunerea şi soluţionarea contestaţiilor

Solicitantul poate depune o contestaţie şi în această etapă, contestaţia fiind strict legată de motivaţia prezentată în scrisoarea pentru demararea etapei contractuale. Condițiile de depunere a contestaţiilor şi modul de soluționare sunt aceleaşi ca cele prezentate în capitolul 4.4.

**CAPITOLUL 6. RAMBURSAREA CHELTUIELILOR**

1. **Rambursarea cheltuielilor**

Rambursarea cheltuielilor se face în conformitate cu prevederile contractului de finanţare şi cu graficul de rambursare a cheltuielilor.

Pentru rambursarea cheltuielilor efectuate de către beneficiar, acesta va transmite la AMPOC cererile de rambursare împreună cu documentele justificative, rapoartele de progres şi rezultatele verificărilor efectuate la intervalele de timp stabilite prin Graficul de Depunere a Cererilor de Rambursare.

AMPOC va verifica dacă cheltuielile efectuate sunt destinate exclusiv realizării obiectivelor proiectului, dacă sunt legale, eligibile, înregistrate în contabilitate şi justificate de documente.

Pentru a fi eligibile, toate plăţile aferente proiectului, solicitate pentru rambursare, trebuie

să fie efectuate în conformitate cu OUG 166/2022 .

Depunerea cererilor de rambursare - cerere încărcată în MySMIS

* cerere semnată electronic de persoanele autorizate;
* documente justificative aferente cheltuielilor cuprinse în cerere încărcate de beneficiar în MySMIS, semnate electronic de persoanele autorizate.

Documentele justificative care trebuie depuse de beneficiar odată cu cererea de rambursare sunt cele prevăzute în contractul de finanţare.

**CAPITOLUL 7. MONITORIZAREA SI CONTROLUL**

Beneficiarul monitorizează permanent implementarea proiectului şi a rezultatelor acestuia şi furnizează periodic către AMPOC informaţii şi date necesare analizării progresului proiectului şi monitorizării programului operaţional;

AMPOC analizează progresul implementării proiectului, obţinerea rezultatelor, atingerea obiectivelor, prin:

* Verificare documentară: Rapoarte de progres şi de sustenabilitate transmise de beneficiar;
* Verificarea datelor introduse în SMIS;
* Vizite de monitorizare la fata locului (sediul beneficiarului) .

Beneficiarul va transmite Rapoarte de Progres care însoţesc Cererile de Rambursare, precum şi alte informaţii şi date ori de câte ori se vor solicita în scris de AMPOC. Aceste Rapoarte de progres au scopul de a prezenta în mod regulat informaţii tehnice şi financiare referitoare la stadiul derulării proiectului şi probleme întâmpinate pe parcursul derulării.

Rapoartele de progres transmise de către beneficiari conţin informaţii privind stadiul implementării proiectului, modul de desfăşurare a activităţilor prevăzute în cererea de finanţare, rezultatele obţinute, indicatorii realizaţi până în momentul raportării şi probleme întâmpinate pe parcursul derulării, şi acţiuni de remediere a acestora, astfel încât, prin analiza acestor informaţii de către ofiţerii de monitorizare, să se asigure monitorizarea stadiului implementării.

AM POC poate solicita beneficiarului, în scris, transmiterea unor rapoarte de progres ori de câte ori consideră necesar în mod justificat, precum şi în situaţia în care implementarea proiectului se consideră a fi deficitară.

Rapoartele de progres pot conţine cel puţin următoarele tipuri de date şi informaţii:

* modificări ale statutului şi datelor de identificare a beneficiarului;
* date privind stadiul activităţilor;
* date privind nivelul atins al indicatorilor incluşi în cererea de finanţare,
* cu defalcare pe gen şi categorii de regiuni, acolo unde este potrivit;
* date privind atingerea rezultatelor şi obiectivului/obiectivelor proiectului;
* date privind cheltuielile efectuate de beneficiari, inclusiv previziuni ale cheltuielilor;
* informaţii privind problemele întâmpinate în implementarea proiectului şi acţiunile de remediere întreprinse sau necesare.

Beneficiarul va transmite la AMPOC Raportul de progres final la momentul depunerii Cererii de rambursare finală, în acelaşi format cu Raportul de progres de implementare.

Beneficiarul va transmite anual Rapoarte de Durabilitate după depunerea situaţiilor financiare, pe întreaga perioada de durabilitate a proiectului, începând cu primul an calendaristic ce urmează anului în care a fost finalizată implementarea.

Analizarea implementării proiectului:

AMPOC verifică şi avizează Raportul de Progres transmis de către Beneficiar, în vederea:

* colectării, revizuirii şi verificării informaţiilor furnizate de Beneficiar;
* analizării gradului de realizare a indicatorilor;
* analizării evoluţiei implementării proiectului, raportat la graficul de

activităţi stabilit prin contract,

* identificării problemelor care apar pe parcursul implementării proiectului, precum şi a cazurilor de succes şi bunelor practici.

Vizita AMPOC de monitorizare pe parcursul implementării proiectului pentru:

* verificarea corectitudinii, completitudinii şi acurateţei informaţiei furnizate de beneficiar în Rapoartele de Progres şi a gradului de realizare a indicatorilor stabiliţi prin Contractul de Finanţare;
* facilitarea contactului dintre reprezentanţii AMPOC şi beneficiar în scopul comunicării problemelor care pot împiedica implementarea corespunzătoare a proiectului;
* urmăreşte:

- să se asigure de faptul că proiectul se derulează conform Contractului de Finanţare;

- să identifice, în timp util, posibilele probleme şi să propună măsuri de rezolvare a acestora, precum şi îmbunătăţirea activităţii de implementare;

- să identifice elementele de succes ale proiectului şi bune practici. Beneficiarul are obligaţia de a participa la vizita de monitorizare, de a furniza echipei de monitorizare a AMPOC toate informaţiile solicitate şi de a permite accesul neîngrădit al acesteia la documentele aferente proiectului şi rezultatele declarate ca obţinute pe parcursul implementării acestuia.

**Control si audit**

Autoritatea de Management a POC şi alte structuri cu atribuţii de control/verificare/audit a finanţărilor nerambursabile din fondurile structurale pot efectua misiuni de control pe perioada de implementare a proiectului, pe durata contractului de finanţare, cât şi până la expirarea termenului de 5 ani de la terminarea proiectului şi 10 ani de la data efectuării plăţii finale către beneficiar. Beneficiarul trebuie să ţină o evidenţă contabilă distinctă a proiectului şi să asigure înregistrări contabile separate şi transparente ale implementării proiectului. Beneficiarul trebuie să păstreze toate înregistrările/ registrele timp de 10 ani de la data efectuării plăţii finale către beneficiar. Beneficiarul are obligaţia de a păstra şi de a pune la dispoziţia organismelor abilitate, după finalizarea perioadei de implementare a proiectului, inventarul asupra activelor dobândite prin Instrumentele Structurale, pe o perioadă de 10 ani de la data efectuării plăţii finale către beneficiar.

Beneficiarul are obligaţia să furnizeze orice informaţii de natură tehnică sau financiară legate de proiect solicitate de către Autoritatea de Management, Autoritatea de Plată/Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanțate din instrumente structurale. Beneficiarul are obligaţia de a asigura disponibilitatea şi prezenţa personalului implicat în implementarea proiectului pe întreaga durată a verificărilor.

Beneficiarul are obligaţia să acorde dreptul de acces la locurile şi spaţiile unde se implementează sau a fost implementat proiectul, inclusiv acces la sistemele informatice, precum şi la toate documentele şi fişierele informatice privind gestiunea tehnică şi financiară a proiectului. Documentele trebuie să fie uşor accesibile şi arhivate, astfel încât să permită verificarea lor.

În cazul neregulilor constatate, recuperarea debitului se realizează conform prevederilor legale în domeniu.

Atenție !

Beneficiarul trebuie să păstreze toate documentele referitoare la finanţarea primită timp de minim 10 ani de la data efectuării plăţii finale către beneficiar.

Această evidenţă trebuie să conţină informaţiile necesare pentru a demonstra respectarea tuturor condiţiilor impuse prin actul de acordare, cum sunt: datele de identificare a beneficiarului, durata, cheltuielile eligibile.

**CAPITOLUL 8. INFORMARE SI PUBLICITATE**

Măsurile de informare şi comunicare privind operaţiunile finanţate din instrumente structurale sunt definite în conformitate cu prevederile Regulamentului Comisiei Europene (CE) Nr. 1303/2013 şi Regulamentului CE Nr. 821/2014 (art.3, art.4 şi Anexa II) privind stabilirea normelor de aplicare a Regulamentului (UE) nr. 1303/2013, cu modificările şi completările ulterioare. Astfel, este important ca rezultatele obţinute cu sprijinul fondurilor Uniunii să fie aduse în atenţia publicului larg şi cetăţenii să cunoască modul în care sunt investite resursele financiare ale Uniunii.

Acceptarea finanţării conduce la acceptarea de către Beneficiar a introducerii pe lista Operaţiunilor în conformitate cu prevederile art. 115 alin.(2) din Regulamentul CE Nr. 1303/2013 cu modificările şi completările ulterioare.

Beneficiarii sunt responsabili pentru implementarea măsurilor de informare şi comunicare în legătură cu asistenţa financiară nerambursabilă obţinută prin POC, în acord cu prevederile Regulamentelor menţionate şi în conformitate cu cele declarate în Cererea de finanţare şi cu cele specificate în MANUALUL DE IDENTITATE VIZUALĂ, publicat pe site-ul (<http://www.fonduri-ue.ro/transparenta/comunicare> ).Neîndeplinirea acestor obligaţii are drept consecinţă efectuarea unor corecţii financiare.

Informaţii suplimentare privind activitatea de informare şi publicitate care intră în obligaţiile asumate de beneficiar sunt prezentate în anexa aferentă din contractul de finanţare.

Eventualele întrebări pot fi trimise la:

email: secretariat.poc@.mfe.gov.ro

prin poştă la adresa: str. Tipografilor nr 11-15, sector 1, Bucureşti

**Anexe**

Anexa 1 Model Solicitare Finanţare

Anexa 2 Grila ETF

Anexa 3 Grila administrativă și de eligibilitate

Anexa 4 Declarații

Declaraţia eligibilitate angajament

Declaraţia eligibilitate angajament

Declaraţie privind conflict de interese

Declarație eligibilitate TVA

Anexa 5 Model Decizie de finanțare

1. OUG 166/2022 ” - Unitatea de implementare din cadrul MIPE are calitatea de beneficiar pentru apelul de proiecte destinat implementării programului Sprijin pentru persoanele vulnerabile în vederea compensării prețului la energie, atât pentru Programul operațional „Capital uman”, Programul operațional regional, pentru Programul operațional „Capacitate administrativă”, pentru Programul operațional „Competitivitate”, cât și pentru Programul operațional „Infrastructură Mare” și exercită toate atribuțiile prevăzute prin ghidul solicitantului. [↑](#footnote-ref-1)